Zaloguj się, by zobaczyć współrzędne. (WGS84)
Wysokość: 258 m n.p.m.
Województwo: Polska > śląskie
Typ skrzynki: Multicache
Wielkość: Mała
Status: Zarchiwizowana
Czas: 0:30 h Długość trasy: b.d.
Data ukrycia: 08-11-2008
Data utworzenia: 08-11-2008
Ostatnio zmodyfikowano: 09-10-2010
Atrybuty skrzynki
Opis PL
"Dziadku, a my po co my tu przyjechali..?"
"Bo jo tu 30 lot robioł, tu sam kiedyś normalno huta była..., terozki tygo niy widać, ale godom ci była..tak żech ci chcioł ino pokozać"
"Ale jako huta dziadku, tako co tu ludzie do roboty przichodzili?"
"No ja! To sie godało cynkownia Szopienice, ale normalnie w papierach stoło Huta Metali Nieżelaznych, łona bardzo staro była, jeśli dobrze pamiyntom to z 1834 roku. A piykno, cało z czyrwonej cegły, najwiynkszo na Śloncku, godom ci... Terozki jak na to patrza to jo som tego nie poznaja..."
"Dziadku, a co łoni tam robiom, czymu łoni kradnom te cegły...?"
"Bo takich cegieł to już terozki ni ma, mocne, dobre, stare cegły...Bydom siy mogli piykne domy pobudować. Terozki jak ludzie robota stracili to przyłażom tukej na czorno robić i rozbierajom wszisko co zostało, robiom sam jeszcze złomiarze, ale tak jak patrza to już niy ma co..."
"Dziadku a tam co stoi, co to za wieża...?"
"Tako jedna.To jest wieża wodno, tyż staro, chyba z 1913, tyż sie cało rozpado, pieruńskie złomiarze nawet schody zabrali, ale co tu dużo godać, jak mogli wlyźć to i mogli zabrać, jakby te pieruny krawociorze z Warszawy niy wymyślili se że Huta zamykajom to by to wszisko dalyj takie piykne było...Akcjonariusze niby, ach że sie niy moga przi tobie zaklonć..."
"Dziadku a tu jeszcze jakiś jeden budynek stoi - tyż go rozbiorom?"
"No jo myśla że niy. Przecież to zabytek jest, ale gowy siy niy dom obcionć. Może sam chcom jekieś centrum handlowe zaś wybudować, nastypnego pieruńckigo Aldika... Zobocz sie na dach tygo budynku, widzisz to, ja? Cołki dach jest przikryty drewnem, mo takie jakby dachówki drewniane - jak siy to godo...hmm... gonty chyba..., a tyn zygor jaki gryfny, jo go pamiyntom jak żech tu robota zaczinoł to już z daleka żech widzioł żech się spóźnioł i że zaś majster bydzie ryceć... ach jak sie to wspomino..."
"Dziadku, a tam sie chyba światło świyci, tam coś jeszcze jest?"
"Ja, tam chyba jeszcze coś jest, do niedowna tu byli strażoki, jednostka ratownicza, jakby sie coś w hucie stało, bo wiysz tam piece, łogiyń, to o pożar łatwo... to łoni zarozki na miyjscu byli... Zobocz siy sam jeszcze tabliczka jest ..."
"Mie sie tu podobo, szkoda że już za niedugo nikt tygo nie zoboczy..."
"Mosz recht, rozbiorom wszistko. Jo żech czytoł w tym twoim internecie niy dawno że jest taki dings, co go można sam schować jak sie chce komuś coś fajnygo pokozać... jo niy pamiyntom jak to sie godo po angiylsku, ale po naszymu to normalno krzinka jest... To sie potym wysyło kaś tam do tego internytu i jak kogoś to interesuje to sie może przijechać, zdjyncia porobić no i ta krzinka znaleźć..."
"I ty byś chcioł ta krzinka tu schować, jo to wiydzioł, że chodzi o giepsa, bo ty ni mosz...dowej dziadek chowomy..."
"Ja,to możesz tu zaznaczyć kaj my autem stoneli...mosz, ja?"
"Mom..."
"To napisz że tu tyż siy mogom stanonć, a reszta to już muszom wykombinować..."
"Ja dziadek, ale tak to niy znajdom, jo im tu napisza drugo wskazówka..."
"Kaj?"
"Sam przi aucie, na metalu jak napisza te nastypne współrzyndne to kożdy znojdzie, ani się schylać, ano wspinać niy trzeba..."
"Dobra to pisz i puć dali, pokoża ci, bo teroz niy widać, ale sam tu kiedyś piece były, zobocz tam kaj ten komin stoi..."
"Tu dziadku moga nastypno zagadka zrobić, ino kaj to zapisać...?"
"Czekej jo to zarozki wymyśla, jak prawdziwy Indiana Dżons, pacz sie za tom cegłom... "
"Dziadku ty mosz jednak łeb...!"
"Puć terozki dali - tam schowomy prawdziwo krzinka, tako nie za dużo, żeby wlazła to tej dziury...Zrobimy tak żeby jom mozna było z dwóch stron wyjonć, żeby siy komuś na łeb nic posypało..."
Geokrety
Koreańska zakładka - Całkowity dystans: 563 km
Obrazki/zdjęcia
Wpisy do logu 18x 1x 3x 5x Galeria Wszystkie wpisy Nowy wpis
pol_Latn szl_Latn swe_Latn ces_Latn pol_Latn pol_Latn pol_Latn pol_Latn pol_Latn pol_Latn szl_Latn pol_Latn ces_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn pol_Latn szl_Latn wol_Latn szl_Latn szl_Latn epo_Latn szl_Latn szl_Latn szl_Latn szl_Latn szl_Latn szl_Latn hat_Latn pol_Latn pol_Latn pol_Latn